b'\n_START_ARTICLE_\nMash-up\n_START_PARAGRAPH_\nMash-up (my\xc3\xb6s mashup) on musiikkityyli, jossa yhdistet\xc3\xa4\xc3\xa4n kahden tai useamman yhtyeen tai artistin musiikkia yhdeksi kappaleeksi. Useimmiten mash-up tehd\xc3\xa4\xc3\xa4n poistamalla toisesta musiikkikappaleesta laulu pois, jonka j\xc3\xa4lkeen taustamusiikin p\xc3\xa4\xc3\xa4lle lis\xc3\xa4t\xc3\xa4\xc3\xa4n lauluraita jostakin toisesta kappaleesta. Yleens\xc3\xa4 yhdistetyiss\xc3\xa4 kappaleissa s\xc3\xa4keist\xc3\xb6jen ja kertos\xc3\xa4keist\xc3\xb6jen pituudet ovat suunnilleen samanpituisia, jolloin kappaleiden yhdistely on helpointa. Yhdistelt\xc3\xa4v\xc3\xa4t musiikkikappaleet voivat olla t\xc3\xa4ysin eri musiikkigenreist\xc3\xa4. Esimerkiksi Roy Kerr yhdisti toisiinsa Christina Aguileran hitin Genie in a Bottle ja The Strokesin Hard to Explain -kappaleen. Vaikka mash-up A Stroke of Genius tehtiin lupaa kysym\xc3\xa4tt\xc3\xa4, levy-yhti\xc3\xb6 piti kappaleesta, ja Kerr palkattiin tekem\xc3\xa4\xc3\xa4n virallisia remixej\xc3\xa4 muun muassa Aguileran kappaleista.\n_START_SECTION_\nHistoriaa\n_START_PARAGRAPH_\nLevy-yhti\xc3\xb6t eiv\xc3\xa4t yleens\xc3\xa4 suhtaudu mash-upeihin suopeasti. Er\xc3\xa4s tunnetuimmista mash-upien tekij\xc3\xb6ist\xc3\xa4 on Adrian Burton. H\xc3\xa4n teki taiteilijanimell\xc3\xa4 Danger Mouse albumin The Grey Album, jossa yhdistettiin toisiinsa Jay-Z:n The Black Albumin lauluraita ja The Beatlesin White Albumin taustat. Burtonia ei haastettu oikeuteen teostaan, ja h\xc3\xa4n on my\xc3\xb6hemmin toiminut Gnarls Barkleyn tuottajana._NEWLINE_\xe2\x80\x8eKymmenen vuotta sitten esimerkiksi klassinen reggae-rytmi yhdistettyn\xc3\xa4 hiphop/r&b -lauluun saattoi olla jollain mittarilla tuore yhdistelm\xc3\xa4. Termi "mash-up" on kuitenkin hyvin uusi. Kappaleita ovat dj:t soittaneet toistensa p\xc3\xa4\xc3\xa4lle (alkuper\xc3\xa4inen termi "blending") jo ainakin 1970-luvun puoliv\xc3\xa4list\xc3\xa4 l\xc3\xa4htien. Francis Grasso teki tekniikan tunnetuksi.'